Stefania Belmondo

| Stefania Belmondo |
| --- | --- |
 Stefania Belmondo palkitsemistilaisuudessa 26.4.2002
Henkilötiedot
Syntynyt: 13. tammikuuta 1969 (ikä 55) Vinadio, Italia
Kansalaisuus:   Italia
Uran tiedot
Pituus:  158 cm
Seura:  G.S. Forestale
Laji:  maastohiihto ja alppihiihto 
Maailmancup
Kaudet:  1988–2002
Voitot:  23
Palkintokorokkeella:  66
Aiheesta muualla
www.stefaniabelmondo.it
  [ Muokkaa Wikidatassa ]   
| Mitalit> Maa:   Italia.Naisten maastohiihto. Olympialaiset  | Mitalit> Maa:   Italia.Naisten maastohiihto. Olympialaiset  | Mitalit> Maa:   Italia.Naisten maastohiihto. Olympialaiset  | Maa:   Italia> Naisten maastohiihto. |
| --- | --- | --- | --- |
|  Kultaa | Albertville 1992 | 30 km (v) |  |
|  Kultaa | Salt Lake City 2002 | 15 km (v) |  |
|  Hopeaa | Albertville 1992 | takaa-ajo |  |
|  Hopeaa | Nagano 1998 | 30 km (v) |  |
|  Hopeaa | Salt Lake City 2002 | 30 km (p) |  |
|  Pronssia | Albertville 1992 | viesti |  |
|  Pronssia | Lillehammer 1994 | takaa-ajo |  |
|  Pronssia | Lillehammer 1994 | viesti |  |
|  Pronssia | Nagano 1998 | viesti |  |
|  Pronssia | Salt Lake City 2002 | 10 km (p) |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 1993 | takaa-ajo |  |
|  Kultaa | Falun 1993 | 30 km (v) |  |
|  Kultaa | Ramsau 1999 | 15 km (v) |  |
|  Kultaa | Ramsau 1999 | takaa-ajo |  |
|  Hopeaa | Val di Fiemme 1991 | viesti |  |
|  Hopeaa | Falun 1993 | viesti |  |
|  Hopeaa | Trondheim 1997 | 5 km (p) |  |
|  Hopeaa | Trondheim 1997 | 15 km (v) |  |
|  Hopeaa | Trondheim 1997 | takaa-ajo |  |
|  Hopeaa | Trondheim 1997 | 30 km (p) |  |
|  Hopeaa | Ramsau 1999 | viesti |  |
|  Pronssia | Val di Fiemme 1991 | 15 km (p) |  |
|  Pronssia | Lahti 2001 | viesti |  |
Stefania Belmondo (s. 13. tammikuuta 1969 Vinadio, Cuneo, Italia) on italialainen hiihtäjä ja moninkertainen arvokisavoittaja.
Hän aloitti hiihtämisen varhain jo kolmen vuoden iässä. Maailmancupissa hän debytoi kaudella 1988–1989 ja arvokisoissa Calgaryn olympialaisissa 1988. Ensimmäisen maailmancupin osakilpailuvoittonsa hän voitti Soldier Hollowissa kaudella 1989–1990. Ensimmäiset arvokisamitalinsa Belmondo saavutti 1991 Val di Fiemmen MM-hiihdoista, joissa hän sijoittui 15 kilometrin perinteisen hiihtotavan kilpailussa pronssille, ja oli mukana Italian naisten hopealle hiihtäneessä viestijoukkueessa.
1992 Albertvillen olympialaisissa Belmondo voitti 30 kilometrin vapaan hiihtotavan kilpailun ja oli toinen takaa-ajossa. 1993 MM-hiihdoissa Ruotsin Falunissa hän voitti 15 kilometrin takaa-ajon ja 30 kilometrin vapaan hiihtotavan kilpailun sekä hopeaa viestijoukkueessa. 1994 talviolympialaisissa Lillehammerissa hän voitti kaksi pronssia, takaa-ajosta ja viestistä. Hän kärsi pitkän aikaa oikean jalan varpaansa kanssa, ja sen johdosta hänelle tehtiin useampi leikkausoperaatio, mikä merkittävästi haittasi hänen hiihtojaan.
1997 MM-hiihdoissa Norjan Trondheimissa Belmondo palasi hiihtomaailman terävimmälle huipulle saavuttamalla neljä hopeamitalia. 1998 olympialaisissa Japanin Naganossa Belmondo hiihti hopealle 30 kilometrin vapaan hiihtotavan kilpailussa ja pronssille Italian viestijoukkueessa.
1999 Ramsaussa hän voitti kaksi maailmanmestaruutta, 15 kilometrin vapaan hiihtotavan kilpailussa ja takaa-ajossa, sekä oli jälleen kerran mitaleilla myös viestissä tällä kertaa hopealla. Samana talvena hän voitti myös maailmancupin kokonaiskilpailun. 2001 Lahden MM-hiihdoissa hän voitti viestipronssia, mutta jäi henkilökohtaisilla matkoilla kaksi kertaa neljänneksi. Hän ilmoitti päättävänsä uransa 2002 talviolympialaisiin Yhdysvaltain Salt Lake Cityssä. Kyseisissä kisoissa hän voitti 15 kilometrin hiihdon kultaa, 30 kilometrin hopeaa sekä 10 kilometrin pronssia.
Joulukuussa 2004 Belmondo kuitenkin ilmoitti tekevänsä lapsensa syntymän jälkeen maaliskuussa 2005 paluun hiihtoladuille tähtäimenään kotiseutunsa maisemissa kilpailtavat 2006 Torinon olympialaiset. Paluu ei kuitenkaan koskaan toteutunut. Hänet valittiin sytyttämään kisojen olympiatuli.
Belmondo on 155 senttimetriä pitkä ja painoi aktiivivuosinaan 47 kilogrammaa. Seuratasolla hän on edustanut CS Forestalea.